Շոկոլադե նապաստակ

**Շոկոլադե նապաստակը** կամ **շոկոլադե [[Ճագար|ճագարը]]** նապաստակի տեսքով շոկոլադե կտոր է, սովորաբար ձևավորված և հիմնականում դատարկ ներսից։ Կակաոյից պատրաստված այս հրուշակեղենը կապված է կրոնական Զատիկ տոնի հետ, որը տեղի է ունենում ամեն տարի մարտ և ապրիլ ամիսների շրջանում։ Նապաստակի տեսքով շոկոլադը կարող է փաթեթավորված լինել գունավոր փայլաթիթեղով, զարդարված տուփով կամ պարզապես լինել առանց փաթեթավորման՝ միայն շոկոլադը։

## Պատմություն
Հայտնի Զատկական նապաստակը քրիստոնյաներին ներկայացվել է գերմանական ժողովրդական բանահյուսության կողմից 13-րդ դարի սկզբին Ձու ածող սպիտակ նապաստակի մասին պատմություններն են խթանել Զատկի՝ ձվի և նապաստակի հետ կապված թեման ու ավանդույթները։ Աստվածաշնչում նապաստակները հայտնի են որպես պտղաբերության և նոր կյանքի խորհրդանիշ, որին այժմ վերաբերում է նաև շոկոլադե նապաստակը։ Համարվում է, որ շոկոլադե նապաստակի կաղապարները առաջին անգամ ներկայացվել են Գերմանիայում և հետագայում բերվել են Ամերիկա։ 1920-ականների սկզբին շոկոլադե նապաստակները Միացյալ Նահանգներում դարձան տնային ավանդույթ՝ տոնը նշելու համար։

## Պատրաստման եղանակ
Շոկոլադով լցվում են երկու առանձին նապաստակաձև կաղապարներ, որոնք հետագայում կմիացվեն՝ ստեղծելով սովորական դատարկ շոկոլադե նապաստակի տեսքը։ Կաղապարները լցնելուց հետո մեքենաները թափահարում են շոկոլադը՝ ապահովելու համար լիարժեք և հավասարաչափ լցում։ Շատ ընկերություններ հաճախ փաթեթավորում են կարծրացած շոկոլադե նապաստակը զարդարված փայլաթիթեղով՝ ապահովելու թարմությունը՝ միաժամանակ պահպանելով տոնական տեսքը։ Նապաստակները հաճախ փաթեթավորվում են ստվարաթղթե և պլաստիկ փաթեթներում՝ ապահովելու, որ նուրբ շոկոլադը չկոտրվի։

## Վաճառք
Շոկոլադը համարվում է ազգային Զատկի տոների շրջանում ամենահաճախ վաճառվող քաղցրավենիքներից մեկը. որոշ տարիներին, տոնից մի քանի շաբաթ առաջ շոկոլադի վաճառքը կարող է գերազանցել 400 միլիոն դոլարը։ Ամերիկայում շոկոլադե նապաստակներ կարելի է գտնել վաճառքում բազմաթիվ դեղատներում և սննդի խանութներում Զատիկից մի քանի ամիս կամ շաբաթ առաջ։ Կրոնական տոնը զբաղեցնում է երկրորդ տեղը՝ Հելոուինից հետո, տոնական շրջանում ամենաշատ քաղցրավենիք վաճառելու առումով։ Այսօր շոկոլադե նապաստակը  Զատկական զամբյուղների անփոխարինելի մասն է հանդիսանում աշխարհի շատ երկրներում։ Միացյալ Նահանգներում մարդկանց ավելի քան 50%-ը Զատկական հյուրասիրության համար նախընտրում են շոկոլադե նապաստակներն ու ձվերը այլ քաղցրավենիքների համեմատ։ Հաշվի առնելով դրանց գերակշռող հանրաճանաչությունը, Միացյալ Նահանգներում սպառողների համար տարեկան արտադրվում է ավելի քան 90 միլիոն շոկոլադե նապաստակ։

## Հակասություն
Արձանագրվել են խեղդման և հիվանդության դեպքեր՝ կապված զարդարված փայլաթիթեղի հետ, որով հաճախ փաթեթավորված են լինում նապաստակները, ինչպես նաև մտահոգություններ՝ կապված երեխաների շահագործման մարքեթինգի և հանրահայտ շոկոլադին առնչվող վաղ գիրության հետ։ Զատկական Նապաստակի կերպարը նման է Սուրբ Ծննդյան շրջանում օգտագործվող հանրահայտ Սանտա Կլաուսի կերպարին, հատկապես Միացյալ Նահանգներում և Եվրոպայում, որն օգտագործվում է ապրանքներ գովազդելու և տոնը ներկայացնելու համար։ Որոշ ուսումնասիրություններ պնդում են, որ Զատկական նապաստակի կերպարը, որը Զատկական շոկոլադի և քաղցրավենիքի հիմնական մասն է կազմում, տոնական մարքեթինգային տեխնիկայում երեխաների շահագործման մեկ այլ օրինակ է։ Արձանագրվել են խեղդման դեպքեր՝ կապված շոկոլադե նապաստակների ու ձվերի համար օգտագործվող փայլաթիթեղի փաթեթավորման հետ, և սա ևս մեկ մտահոգության առարկա է որոշ մարդկանց համար՝ կապված այս հրուշակեղենի հետ։

2000 թվականից ի վեր Lindt-ի շոկոլադե նապաստակին շնորհվել է ապրանքանիշի կարգավիճակ։ Սա հանգեցրել է մի շարք իրավական վեճերի, այդ թվում՝ 2011 թվականին Վիեննայի դատարանում Hauswirth-ի դեմ, և Շվեյցարիայում Lidl սուպերմարկետի կողմից։

## Ծանոթագրություններ